Document ID: 32009R0232

KOMISSION ASETUS (EY) N:o 232/2009,
annettu 19 päivänä maaliskuuta 2009,
Saccharomyces cerevisiae NCYC Sc47 -valmisteen uuden käyttötavan hyväksymisestä lypsypuhveleiden rehun lisäaineena (hyväksynnän haltija on Société Industrielle Lesaffre)
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
sekä katsoo seuraavaa:
(1)
Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
(2)
Liitteessä esitetyn valmisteen hyväksymistä koskeva hakemus on tehty asetuksen (EY) N:o 1831/2003 7 artiklan mukaisesti. Hakemuksen mukana toimitettiin kyseisen asetuksen 7 artiklan 3 kohdan mukaisesti vaadittavat tiedot ja asiakirjat.
(3)
Hakemus koskee Saccharomyces cerevisiae NCYC Sc47 -valmisteen uutta käyttötapaa lypsypuhveleiden rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
(4)
Saccharomyces cerevisiae NCYC Sc47 -valmisteen käyttö on hyväksytty lypsylehmien ruokinnassa komission asetuksella (EY) N:o 1811/2005 (2), lihanautojen ruokinnassa komission asetuksella (EY) N:o 316/2003 (3), vieroitettujen porsaiden ruokinnassa komission asetuksella (EY) N:o 2148/2004 (4), emakkojen ruokinnassa komission asetuksella (EY) N:o 1288/2004 (5), broilerkaniinien ruokinnassa komission asetuksella (EY) N:o 600/2005 (6), hevosten ruokinnassa komission asetuksella (EY) N:o 186/2007 (7), lypsykuttujen ja lypsyuuhien ruokinnassa komission asetuksella (EY) N:o 188/2007 (8), lihakaritsoiden ruokinnassa komission asetuksella (EY) N:o 1447/2006 (9) sekä lihasikojen ruokinnassa komission asetuksella (EY) N:o 209/2008 (10).
(5)
On toimitettu uusia tietoja, jotka tukevat hakemusta valmisteen hyväksymiseksi lypsypuhveleiden ruokinnassa. Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 21 päivänä lokakuuta 2008 antamassaan lausunnossa (11), että Saccharomyces cerevisiae NCYC Sc47 -valmisteen, sellaisena kuin hakemuksen tehnyt Société Industrielle Lesaffre sitä valmistaa, voidaan olettaa olevan turvallinen kohdelajille, kuluttajille ja ympäristölle. Lisäksi elintarviketurvallisuusviranomainen totesi, että valmisteen käytön lypsypuhveleiden ruokinnassa ei oleteta aiheuttavan mitään uusia vaaroja käyttäjille. Lausunnon mukaan kyseisellä valmisteella voi olla merkittävä maidon valkuaispitoisuutta lisäävä vaikutus eikä sen käytöllä ole käsittelyyn liittyviä haitallisia vaikutuksia kyseiseen uuteen eläinryhmään. Elintarviketurvallisuusviranomainen ei katso, että erityiset markkinoille saattamisen jälkeistä seurantaa koskevat vaatimukset olisivat tarpeen. Se myös vahvisti asetuksella (EY) N:o 1831/2003 perustetun yhteisön vertailulaboratorion toimittaman, rehun lisäaineen analyysimenetelmää koskevan raportin.
(6)
Valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi olisi hyväksyttävä kyseisen valmisteen käyttö tämän asetuksen liitteessä kuvatulla tavalla.
(7)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”suolistoflooran stabiloimiseen tarkoitetut aineet” kuuluva liitteessä tarkoitettu valmiste eläinten rehussa käytettävänä lisäaineena kyseisessä liitteessä vahvistetuin edellytyksin.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä maaliskuuta 2009.

Labels: 12
17
6